**Opći podaci**

1. **Osnivanje i djelatnost**

KOMUNALAC POŽEGA, društvo sa ograničenom odgovornošću za komunalne djelatnosti, sa sjedištem u Požegi, Vukovarska 8, temeljem Društvenog ugovora od 23. prosinca 2013. godine, 14. siječnja 2014. godine, upisano je u sudski registar Trgovačkog suda u Osijeku, Stalna služba u Slavonskom Brodu pod brojem Tt-13/5900-2, MBS: 030141269 (u daljnjem tekstu: Društvo).

Društvo je nastalo podjelom trgovačkog društva Tekija d.o.o. i to odlukom Skupštine društva Tekija d.o.o. od 13. prosinca 2013. godine kada je odobren plan podjele od 05. studenog 2013. godine, a kojim društvo Tekija d.o.o. odvajanjem prenosi dio svoje imovine na novo društvo.

Dana 14.01.2014. godine društvo Tekija d.o.o., sukladno članku 202. stavku 2. Zakona o vodama (NN 153/09, 63/11, 130/11) te članku 145. Zakona o izmjenama i dopunama zakona o vodama (NN 56/13) iz svog poslovanja, temeljem plana podjele, isključilo je sve komunalne djelatnosti koje je do tada obavljalo, osim vodoopskrbe, odvodnje i pročišćavanja otpadnih voda i prenijelo ih na novo društvo Komunalac Požega d.o.o.

Djelatnost Društva, prema NKD-u, je skupljanje neopasnog otpada.

Ostale djelatnosti Društva su:

* Održavanje javnih površina
* Tržnica na malo
* Organizacija, naplata i održavanje javnih parkirališta
* Proizvodnja toplinske energije
* Opskrba toplinskom energijom
* Kupac toplinske energije
* Obavljanje dimnjačarskih poslova
* Upravljanje grobljem
* Održavanje groblja i krematorija, te obavljanje pogrebnih poslova
* Projektiranje, građenje, uporaba i uklanjanje građevina
* Poslovi upravljanja nekretninom i održavanje nekretnina
* Računovodstveni i knjigovodstveni poslovi

Na datum Bilance Društvo je imalo 113 zaposlenih djelatnika (108 djelatnika 2018. g.).

**b.** **Tijela Društva**

Osnivači, članovi Društva:

1. Grad Požega
2. Grad Kutjevo
3. Općina Velika
4. Grad Pleternica
5. Općina Brestovac
6. Općina Jakšić
7. Općina Kaptol
8. Općina Čaglin

Nadzorni odbor:

1. Anto Pavličević, predsjednik
2. Josip Lisjak, zamjenik predsjednika
3. Pavao Kudrić, član
4. Vladimir Šimunović, član
5. Dražen Muljević, član
6. Boško Obradović, član do 22.11.2019. godine, Dario Lončarević, član od 27.01.2020. godine
7. Hrvoje Drabik, član

Uprava:

1. Anto Bekić, direktor do 31.10.2019. godine
2. Josip Vitez, direktor od 01.11.2019. godine

**2. Osnova za sastavljanja financijskih izvještaja**

**Izjava o usklađenosti**

Financijski izvještaji Društva sastavljeni su u skladu s Hrvatskim standardima financijskog izvještavanja, koje je donio i objavio Odbor za standarde financijskog izvještavanja (NN 86/2015) i sukladno Pravilniku o strukturi i sadržaju godišnjih financijskih izvještaja (NN 95/2016 ), propisanim kao okvirom financijskog izvještavanja temeljem odredbi Zakona o računovodstvu (NN br. 78/2015, 134/15, 120/2016 i 116/18).

Prema odredbama spomenutog Zakona, Društvo je svrstano u srednje poduzetnike čije godišnje financijske izvještaje čine: bilanca, račun dobiti i gubitka, izvještaj o novčanom tijeku, izvještaj o promjenama kapitala te bilješke uz financijske izvještaje.

Financijski izvještaji sastavljeni su uz primjenu temeljne računovodstvene pretpostavke nastanka poslovnog događaja po kojem se učinci transakcija priznaju kada su nastali i iskazuju u financijskim izvještajima za razdoblje na koje se odnose te uz primjenu temeljne računovodstvene pretpostavke vremenske neograničenosti poslovanja.

Sastavljanje godišnjih financijskih izvještaja u skladu s Hrvatskim standardima financijskog izvještavanja zahtijeva od Uprave da daje procjene i izvodi pretpostavke koje utječu na iskazane iznose imovine i obveza, te objavu nepredviđene imovine i nepredviđenih obveza na datum godišnjih financijskih izvještaja, kao i na iskazane prihode i rashode tijekom izvještajnog razdoblja.

Procjene se temelje na informacijama koje su bile dostupne na datum sastavljanja godišnjih financijskih izvještaja, te se stvarni iznosi mogu razlikovati od procijenjenih. Procjene korištene pri sastavljanju financijskih izvještaja su podložne izmjenama nastankom novih događaja, stjecajem dodatnog iskustva, dobivanjem dodatnih informacija i spoznaja i promjenom okruženja u kojima Društvo posluje.

Ključne procjene korištene u primjeni računovodstvenih politika prilikom sastavljanja financijskih izvještaja odnose se na obračun amortizacije dugotrajne nematerijalne i materijalne imovine, umanjenje vrijednosti imovine, ispravak vrijednosti zaliha, ispravak vrijednosti potraživanja, te objavu potencijalnih obveza.

Financijski izvještaji iskazani su u službenoj valuti Republike Hrvatske, u kunama, zaokruženi na cijeli broj. Pri svođenju potraživanja i obveza izraženih u stranoj valuti na službenu valutu primjenjuje se srednji tečaj HNB na dan 31. prosinca 2019. godine: 1EUR = 7,442580 kn (31. prosinca 2018. g.: 1 EUR = 7,417575 kn).

**3. Sažetak osnovnih računovodstvenih politika**

Računovodstvene politike primijenjene pri sastavljanju temeljnih financijskih izvještaja Društva, utvrđene sukladno odrednicama Hrvatskih standarda financijskog izvještavanja, bile su slijedeće:

**a) Prihodi**

U skladu s odredbama Hrvatskog standarda financijskog izvještavanja 15 - Prihodi, prihodi se priznaju kada je vjerojatno da će ekonomske koristi pritjecati u društvo. Prihodi od prodaje i ostali odgovarajući prihodi priznaju se prilikom isporuke robe i usluga i prinosa vlasništva u iznosima koji su iskazani u računima, umanjenim za PDV i za odobrene popuste.

**b) Rashodi**

U skladu s odredbama Hrvatskog standarda financijskog izvještavanja 16 - Rashodi, rashodi se priznaju kada smanjenje budućih ekonomskih koristi proizlazi iz smanjenja imovine ili povećanja obveza. Tako se u Računu dobiti i gubitka priznaju rashodi izravno povezani s prihodima od obavljanja usluga: troškovi materijala, troškovi usluga, troškovi osoblja, amortizacija, ostali troškovi i troškovi vrijednosnog usklađenja.

**c) Troškovi održavanja**

Troškovi održavanja dugotrajne materijalne imovine teretili su prihode obračunskog razdoblja obzirom da navedenim izdacima nisu povećane buduće koristi postojeće imovine, te nisu zadovoljeni uvjeti HSFI-a 6 za njihovo uključivanje u bruto knjigovodstvenu vrijednost imovine.

**d) Najmovi**

Najmovi se iskazuju kao financijski najmovi kad god se većim dijelom rizici i nagrade povezani s vlasništvom nad sredstvom prenose na najmoprimca tijekom trajanja najma. Svi drugi najmovi svrstavaju se u poslovne najmove.

**Društvo kao najmodavac**

Prihodi po osnovi poslovnog najma priznaju se ravnomjerno tijekom trajanja najma.

**Društvo kao najmoprimac**

Imovina koja je predmetom financijskog najma priznaje se kao imovina društva po fer vrijednosti na dan stjecanja. Obveza prema najmodavcu iskazuje se u Bilanci kao obveza za financijski najam (dugoročna obveza). Financijski troškovi izravno terete prihode.

**e)** **Financijski prihodi i rashodi**

Kamate nastale po osnovi plasmana i potraživanja iz poslovnih odnosa iskazuju se u Računu dobiti i gubitka kao Financijski prihodi.

Kamate nastale po osnovi obveza, obračunane do datuma Bilance iskazuju se u Računu dobiti i gubitka kao Financijski rashodi. Sukladno zakonskim propisima pod kamatama se podrazumijeva i bilo koji oblik revalorizacije obveza, ako je tako ugovoreno ili propisano.

**f) Oporezivanje**

Tekuća porezna obveza temelji se na oporezivoj dobiti za godinu. Oporeziva dobit razlikuje se od neto dobiti razdoblja iskazanoj u računu dobiti i gubitka, jer ne uključuje stavke prihoda i rashoda koje su oporezive ili neoporezive u drugim godinama, kao i stavke koje nikada nisu oporezive i odbitne. Tekuća porezna obveza Društva izračunava se primjenom poreznih stopa koje su na snazi, odnosno važeće na datum bilance.

**g)** **Dugotrajna nematerijalna i materijalna imovina**

Dugotrajna materijalna i nematerijalna imovina početno je prikazana po trošku nabave. Nabavnu vrijednost čini neto fakturna vrijednost nabavljenih sredstava uvećana za sve zavisne troškove nastale do njihovog stavljanja u uporabu. Nakon početnog priznavanja, imovina se iskazuje po trošku nabave umanjenom za akumuliranu amortizaciju.

Dobit ili gubitak nastao prodajom dugotrajne imovine utvrđuje se kao razlika između prihoda ostvarenog prodajom i knjigovodstvene vrijednosti imovine, te se priznaju u korist, odnosno na teret prihoda.

Stvari i oprema evidentiraju se kao materijalna imovina ako im je u vrijeme nabave vijek uporabe duži od jedne godine, a pojedinačna nabavna cijena veća od 3.500 kuna, a sukladno Zakonu o porezu na dobit.

Društvo na svaki datum Bilance preispituje knjigovodstvene iznose svoje materijalne i nematerijalne imovine kako bi utvrdilo postoje li naznake umanjenja vrijednosti te imovine. Ako takve naznake postoje, procjenjuje se nadoknadivi iznos imovine da bi se utvrdio eventualni gubitak od umanjenja.

**h) Amortizacija**

Amortizacija imovine počinje se obračunavati kada je imovina spremna za upotrebu, tj. kada se počinje koristiti. Amortizacija imovine prestaje kada je imovina u potpunosti amortizirana ili kada se razvrstava u imovinu koja se drži za prodaju. Amortizacija se obračunava po stopama, koje su određene tako da se nabavna vrijednost osnovnih sredstva amortizira u jednakim godišnjim iznosima tijekom predviđenog vijeka uporabe osnovnog sredstva.

Primijenjene stope amortizacije su:

|  |  |  |
| --- | --- | --- |
| **Amortizacijske skupine** | **Stopa amortizacije u 2018. godini** | **Stopa amortizacije u 2018. godini** |
| Građevinski objekti | 5-10% | 5-10% |
| Odlagalište otpada i kotlovnice | 10% | 10% |
| Ulaganja u nekretnine | 2,5% | 2,5% |
| Osobni automobili | 20% | 20% |
| Nematerijalna imovina | 50% | 50% |
| Računala, računalna oprema i programi, mobilni telefoni i oprema za računalne mreže | 100% | 100% |
| Strojevi, postrojenja i oprema | 25% | 25% |
| Alati i transportna sredstva | 20-25% | 20-25% |

Obračun amortizacije obavlja se po pojedinačnim osnovnim sredstvima do njihovog potpunog otpisa. Zemljište u vlasništvu se ne amortizira.

Korisni vijek trajanja, metoda amortizacije i ostatak vrijednosti preispituju se na kraju svake poslovne godine i ukoliko se očekivanja razlikuju od prethodnih procjena, promjene se priznaju kao promjene u računovodstvenim procjenama.

**i)** **Zalihe**

Zalihe sirovina, materijala i rezervnih dijelova iskazuju se po trošku nabave ili neto ostvarivoj vrijednosti, ovisno što je niže. Trošak obuhvaća nabavnu cijenu i sve troškove koji su nastali dovođenjem zaliha do njihove sadašnje lokacije i u sadašnje stanje. Evidentiranje utroška zaliha sirovina i materijala obavlja se primjenom metode troška FIFO.

Zalihe nedovršene proizvodnje i zalihe gotovih proizvoda se iskazuju po trošku ili neto ostvarivoj vrijednosti, ovisno o tome što je niže. Trošak obuhvaća sve troškove povezane s dovođenjem zaliha u sadašnje stanje. Neto ostvariva vrijednost predstavlja procijenjenu prodajnu cijenu umanjenu za sve procijenjene troškove dovršenja i troškove marketinga, prodaje i distribucije.

Nabava trgovačke robe tijekom godine evidentira se po nabavnoj vrijednosti. Nabavnu vrijednost čini fakturna vrijednost nabavljene robe uvećana za sve zavisne troškove. Prilikom prodaje nabavna vrijednost tereti ukupan prihod i evidentira se u okviru rashoda, a cijena postignuta prodajom odobrava se prihodima prodane robe.

Zalihe trgovačke robe evidentirane su po prodajnoj vrijednosti, korigirane za ukalkulirani porez i razlike u cijeni.

**j) Potraživanja od kupaca**

Potraživanja od kupaca obuhvaćaju sva potraživanja za prodane proizvode i usluge a iskazuju se po nominalnoj vrijednosti umanjenoj za odgovarajući ispravak vrijednosti za procijenjene nenadoknadive iznose. Procjenu nenadoknadivih iznosa Uprava radi analizom starosne strukture potraživanja, te pojedinačnom analizom većih iznosa.

Ispravak vrijednosti provodi se na teret prihoda za procijenjena sporna, te utužena potraživanja i potraživanja prijavljena u stečaju, a naplata ispravljenih potraživanja provodi se u korist prihoda.

**k) Aktivna i pasivna vremenska razgraničenja**

Politika priznavanja vremenskih razgraničenja u skladu je s HSFI 14.

Aktivna vremenska razgraničenja uključuju unaprijed plaćene troškove i nedospjelu naplatu prihoda

Pasivna vremenska razgraničenja uključuju odgođeno plaćanje troškova i prihod budućeg razdoblja.

Iskazivanje prihoda od potpora vezane za osnovna sredstva, inicijalno se evidentiraju kao odgođeni prihod, koji se koristi za eliminiranje troškova amortizacije imovine financirane tim potporama.

**l) Preračunavanje stranih sredstava plaćanja i računovodstvo tečajnih razlika**

Poslovni događaji, transakcije u stranim valutama, početno se preračunavaju u hrvatske kune primjenom tečajeva na datum transakcije. Sva imovina i obveze iskazani u stranim valutama ponovno se preračunavaju na datum Bilance primjenom važećeg tečaja (srednji tečaj HNB), a dobici i gubici nastali preračunavanjem iskazuju se kao Financijski prihodi ili rashodi.

**lj) Potencijalne obveze i imovina**

Potencijalne obveze se ne iskazuju u financijskim izvještajima, nego samo objavljuju u bilješkama uz financijske izvještaje, osim ako je vjerojatnost odljeva ekonomskih koristi iz društva mala.

Potencijalna imovina se ne priznaje u financijskim izvještajima, već se priznaje u trenutku kada postane vjerojatan priljev gospodarskih koristi

**m) Događaji nakon datuma bilance**

Događaji nakon datuma bilance, koji pružaju dodatne informacije o položaju Društva i koji imaju za učinak usklađenja, iskazuju se u financijskim izvještajima. Događaji, koji nemaju za posljedicu usklađenja, objavljuju se u bilješkama uz financijske izvještaje ako su od materijalnog značaja.

**4. Prihodi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Prihodi od prodaje usluga | 5.133.871 | 4.550.395 |
| Prihodi od skupljanja komunalnog otpada – fizičke osobe | 8.449.322 | 8.972.718 |
| Prihodi od skupljanja komunalnog otpada - gospodarstva | 3.067.845 | 3.404.149 |
| Prihodi od naplate parkiranja | 1.648.368 | 1.763.445 |
| Prihodi od usluga na Tržnici i zakupa | 426.761 | 407.532 |
| Prihodi od prodaje toplinske energije | 1.277.972 | 1.276.753 |
| Prihodi od obavljanja dimnjačarskih poslova | 195.880 | 262.346 |
| Prihodi od usluga na groblju | 683.568 | 718.462 |
| Prihodi od prodaje grobljanskih objekata | 508.967 | 547.345 |
| Prihodi od prodaje trgovačke robe (vreće za otpad) | 26.969 | 33.195 |
| Ukupno | **21.419.523** | **21.936.340** |

**5. Ostali poslovni prihodi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Prihodi od naplaćenih otpisanih potraživanja | 805.996 | 1.983.109 |
| Prihodi od osiguranja i naknada šteta | 15.165 | 500 |
| Prihodi od potpora | 7.800 | 12.750 |
| Prihodi od realizacije odgođenih prihoda | 474.542 | 233.484 |
| Prihodi iz proteklih godina | 4.889 |  |
| Prihodi od naplaćenih troškova ovrha | 88.039 | 172.268 |
| Ostali poslovni prihodi | 7.590 | 12.689 |
| **Ukupno** | **1.404.021** | **2.414.800** |

**6. Troškovi sirovina i materijala**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Troškovi sirovina i materijala | 1.059.396 | 1.058.067 |
| Troškovi energije | 1.395.083 | 1.466.866 |
| Troškovi rezervnih dijelova i sitnog inventara | 550.349 | 539.468 |
| **Ukupno** | **3.004.828** | **3.064.401** |
| **Troškovi prodane trgovačke robe** | **4.234** | **5.107** |

Smanjenje vrijednosti zaliha nedovršene proizvodnje i gotovih proizvoda u iznosu od 43.161 kune povećalo je poslovne rashode razdoblja.

1. **Ostali vanjski troškovi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Usluge prijevoza | 245.941 | 222.217 |
| Poštanske usluge | 106.461 | 96.865 |
| Troškovi telefona | 85.438 | 89.906 |
| Usluge održavanja | 1.058.355 | 1.043.587 |
| Zakupnine | 134.060 | 155.160 |
| Troškovi sponzorstva i reklame | 72.933 | 76.054 |
| Troškovi bilježnika, revizora i ostale intelektualne usluge | 152.823 | 179.269 |
| Komunalne usluge | 67.268 | 84.272 |
| Troškovi registracija | 86.477 | 76.349 |
| Usluge zaštitara | 76.674 | 79.052 |
| Usluge zaštite okoliša, zbrinjavanja stakla | 1.600 | 27.247 |
| Grafičke usluge | 76.759 | 82.392 |
| Usluga obrade glomaznog otpada | 77.500 | 74.000 |
| Ostale usluge | 27.544 | 42.618 |
| **Ukupno** | **2.269.833** | **2.328.988** |

1. **Troškovi osoblja**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Neto plaće | 6.899.735 | 7.043.224 |
| Porezi i prirezi iz plaće | 326.454 | 389.561 |
| Doprinosi iz plaće | 1.807.318 | 1.864.256 |
| Doprinosi na plaću | 1.515.958 | 1.507.160 |
| **Ukupno** | **10.549.465** | **10.804.201** |

1. **Ostali troškovi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Troškovi otpremnina i materijalnih prava zaposlenih | 477.871 | 606.809 |
| Naknade troškova djelatnicima (službena putovanja, prijevoz na posao i s posla) | 459.158 | 487.346 |
| Troškovi osiguranja | 178.699 | 181.033 |
| Zdravstvene usluge | 13.648 | 81.982 |
| Troškovi glasila | 6.000 | 8.611 |
| Naknade članovima NO | 208.660 | 211.787 |
| Troškovi reprezentacije | 31.955 | 38.691 |
| Članarine i doprinosi | 32.269 | 35.595 |
| Bankovne usluge i troškovi platnog prometa | 73.821 | 77.378 |
| Troškovi naknada | 176.655 | 129.619 |
| Troškovi provizija | 18.600 | 17.000 |
| Troškovi koncesije i dozvola | 15.312 | 15.312 |
| Troškovi nadzora, kontrole i analiza | 86.360 | 90.475 |
| Troškovi obrazovanja | 38.709 | 35.214 |
| Prefakturirani troškovi | 575.611 | 105.755 |
| Administrativne pristojbe, sudski troškovi | 30.213 | 16.823 |
| Ostali troškovi | 27.379 | 30.227 |
| **Ukupno** | **2.450.920** | **2.169.657** |
|  |  |  |

Društvo posjeduje koncesiju za skupljanje ambalažnog otpada, koncesije za dimnjačarske usluge te dozvole za obavljanje djelatnosti proizvodnje i opskrbe toplinskom energijom koju dodjeljuje Hrvatska energetska regulatorna agencija.

Na odlagalištu se provodi redovni monitoring podzemnih voda, oborinskih i procjednih voda, sustava otplinjavanja itd., sukladno zakonskim propisima i naputcima inspekcijskih nadzora.

1. **Ostali poslovni rashodi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Donacije i bespovratna sredstva | 132.382 | 110.148 |
| Otpis potraživanja | 15.186 | 17.911 |
| Ostali rashodi | 1.010 | 4.700 |
| **Ukupno** | **148.578** | **132.759** |

**11. Financijski prihodi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Prihodi od kamata od kupaca | 106.768 | 122.646 |
| Prihodi od kamata po depozitima | 82.273 | 45.387 |
| Prihodi od kamata po žiro računu | 799 | 1.157 |
| Tečajne razlike | 39 | 38.883 |
| Ukupno | **189.879** | **208.073** |

**12. Financijski rashodi**

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Rashodi zateznih i ostalih kamata | 69 | 648 |
| Redovne kamate po leasingu | 39.321 | 26.695 |
| Tečajne razlike | 45 | 29 |
| Ukupno | **39.435** | **27.372** |

**13. Porez na dobit**

Obveza poreza na dobit utvrđena je na temelju rezultata ostvarenog u tekućoj godini, usklađenog za iznose koji ne ulaze u poreznu osnovicu i porezno nepriznate troškove, primjenom propisane stope od 18%.

|  |  |  |
| --- | --- | --- |
|  | **2018.**  **kuna** | **2019.**  **kuna** |
| Računovodstvena dobit | 318.969 | 2.164.971 |
| Porezno nepriznati troškovi reprezentacije i osobnog prijevoza | 100.843 | 89.336 |
| Porezno nepriznati troškovi donacija, kazni, vrijed. usklađenja | - | 2.000 |
| Vrijednosno usklađenje i otpis potraživanja | 118.854 | 118.274 |
| Potpore za obrazovanje i izobrazbu | (25.695) | (24.027) |
| Prihod od naplaćenih otpisanih potraživanja |  | (33.615) |
| Osnovica poreza na dobit | 512.971 | 2.316.939 |
| Porez na dobit | **92.335** | **417.049** |

U 2019. godini, temeljem presude Visokog trgovačkog suda RH od 30.03.2019. godine, naplaćena su tužena potraživanja od Grada Požege iz 2014. godine, u iznosu od 1.141.791 kune te naknada troškova u vrijednosti 46.875 kuna. Navedeno potraživanje vrijednosno je usklađeno u društvu Tekija d.o.o. 2013. godine. Komunalac Požega d.o.o., prema planu podjele, kao pravni slijednik društva Tekija d.o.o., stekao je navedeno vrijednosno uklađeno potraživanje te je 2015. godine pokrenulo tužbu. Naplata tuženog potraživanja sa pripadajućim troškovima u ukupnom iznosu od 1.188.666 kuna knjižena je kao prihod 2019. godine što je znatno utjecalo na poslovni rezultat Društva za 2019. godinu.

**14. Dugotrajna materijalna i nematerijalna imovina**

Stanje i promjena dugotrajne nematerijalne i materijalne imovine prikazano je kako slijedi:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Zemljište**  **kuna** | **Građ.**  **objekti**  **kuna** | **Postroj.**  **i oprema**  **kuna** | **Alati, transportna i ost. imovina**  **kuna** | **Ulaganja u nekretnine**  **kuna** | **Mat. imovina u pripremi** | **Ukupno**  **materijal. imovina**  **kuna** | **Nemat. imovina u upotrebi**  **kuna** | **Nemat. imovina u pripremi**  **kuna** |
| **Nabavna ili revaloriz. vrijednost** |  |  |  |  |  |  |  |  |  |
| **Stanje 31. prosinca 2018. godine** | **4.638.373** | **15.095.197** | **9.644.482** | **14.190.150** | **1.785.000** | **683.891** | **46.037.093** | **2.368.016** | **-** |
| Nabavljeno u tijeku godine | - | 25.830 | 111.427 | 109.201 |  | 4.954.482 | 5.200.940 | 6.679 | - |
| Prijenos sa imovine u pripremi | - | - | - |  |  | (146.120) | (146.120) | 146.120 | - |
| Rashod i prodaja | **-** | - | - |  |  |  |  |  | - |
| **Stanje 31. prosinca 2019. godine** | **4.638.373** | **15.121.027** | **9.755.909** | **14.299.351** | **1.785.000** | **5.492.253** | **51.091.913** | **2.520.815** | **-** |
| **Ispravak vrijednosti** |  |  |  |  |  |  |  |  |  |
| **Stanje 31. prosinca 2018. godine** | **-** | **9.071.204** | **8.197.148** | **12.324.857** | **615.153** | **-** | **30.208.362** | **1.675.976** | **-** |
| Prijenos na ostalu imovinu | - | - | - | - | - | - | - | - | - |
| Amortizacija za 2019. godinu | - | 1.109.206 | 692.629 | 770.117 | 44.625 | - | 2.616.577 | 234.790 | - |
| Rashod i prodaja | - | - | - | - | - | - | - | - | - |
| **Stanje 31. prosinca 2019. godine** | **-** | **10.180.410** | **8.889.777** | **13.094.974** | **659.778** | **-** | **32.824.939** | **1.910.766** | **-** |
| **Sadašnja vrijednost** |  |  |  |  |  |  |  |  |  |
| **Stanje 31. prosinca 2018. godine** | **4.638.373** | **6.023.993** | **1.447.334** | **1.865.293** | **1.169.847** | **683.891** | **15.828.731** | **692.040** | **-** |
| **Stanje 31. prosinca 2019. godine** | **4.638.373** | **4.940.617** | **866.132** | **1.204.377** | **1.125.222** | **5.492.253** | **18.266.974** | **610.049** | **-** |

**14. Dugotrajna materijalna i nematerijalna imovina (nastavak)**

Ukupne promjene sadašnje vrijednosti nematerijalne i materijalne imovine prikazane su kako slijedi:

|  |  |  |  |  |
| --- | --- | --- | --- | --- |
|  | **Materijalna imovina** | **Nematerijalna imovina** | *Ukupno* | |
| **Stanje 01. siječnja** | **15.828.731** | **692.040** | **16.520.771** | |
| Povećanje vrijednosti - nabavljeno | 5.200.940 | 6.679 | 5.207.619 | |
| Prijenos | (146.120) | 146.120 | - | |
| Prodaja i rashod | - | - | - | |
| Amortizacija | (2.616.577) | (234.790) | | (2.851.367) |
|  |  |  | |  |
| **Stanje 31.prosinca** | **18.266.974** | **610.049** | | **18.877.023** |

Ulaganja u dugotrajnu imovinu u 2019. godini najvećim dijelom se odnose na izgradnju poslovne zgrade i nadstrešnica u Industrijskoj ulici te izgradnju kasete za azbestni otpad. Također navedene investicije, najvećim dijelom, čine i imovinu u pripremi.

Kaseta za azbestni otpad, u vrijednosti 523.264 kuna, izgrađena je u 2019. godini te je prema Ministarstvu zaštite okoliša i energetike pokrenut postupak za ishođenje dozvole za gospodarenje otpadom – građevinski otpad koji sadrži azbest. Dobivanje navedene dozvole i stavljanje kasete u upotrebu planira se u 2020. godini.

Vrijednost investicija u pripremi vezanih za radove na poslovnoj zgradi iznosi 4.708.235 kuna. Radovi na poslovnoj zgradi završavaju u 2020. godini.

**15. Amortizacija**

Ukupni troškovi amortizacije za 2019. godinu u iznosu od 2.851.367 kuna (3.462.215 kuna 2018. g.), sadrže amortizaciju obračunatu prema napomeni 3(h).

Nabavna vrijednost sredstava koja podliježu amortizaciji i odnosni ispravak vrijednosti, prikazani su u tablici u točki 14.

U odnosu na 2018. godinu nisu mijenjane stope amortizacije.

**16. Zalihe**

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Sirovine i materijal | 648.826 | 681.385 |
| Proizvodnja u tijeku | 151.387 | 75.143 |
| Gotovi proizvodi | 218.580 | 251.664 |
| Trgovačka roba | 124 | 606 |
|  |  |  |
| **Stanje 31.prosinca** | **1.018.917** | **1.008.798** |

Zalihe sirovina i materijala u iznosu 681.385 kuna (u 2018. godini 648.826 kuna) čine zalihe: sirovina i materijala na skladištu 393.817 kuna (u 2018. godini 345.336 kuna), zalihe goriva i maziva 5.082 kune ( u 2018. godini 7.709 kuna), zalihe rezervnih dijelova 27.881 kune (u 2018. godini 13.084 kune), autoguma 835 kuna (u 2018. godini 1.195 kuna ), te sitnog inventara 253.770 kuna ( u 2018. godini 281.502 kune)

Proizvodnja u tijeku i gotovi proizvodi odnose se na nedovršene i izgrađene grobljanske objekte.

Zalihu trgovačke robe čine vreće za sakupljanje otpada koje su namijenjene prodaji.

**17. Potraživanja po osnovi prodaje**

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Kupci u zemlji | 6.986.153 | 5.575.096 |
| Ispravak potraživanja | (3.637.737) | (2.480.102) |
| **Stanje 31. prosinca** | **3.348.416** | **3.094.994** |
|  |  |  |

Ispravak vrijednosti potraživanja od kupaca prikazuje se kako slijedi:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Početno stanje | 3.696.678 | 3.637.737 |
| Novi ispravci potraživanja | 809.635 | 967.229 |
| Naplaćeni ispravci potraživanja | (805.996) | (1.983.109) |
| Otpis ispravljenih potraživanja | (62.580) | (141.755) |
| **Stanje 31. prosinca** | **3.637.737** | **2.480.102** |

Za 2019. godinu provedeno je vrijednosno usklađenje potraživanja od kupaca za utužena potraživanja i potraživanja sa valutom 31.10.2019. godine koja nisu naplaćena do predaje porezne prijave za 2019. godinu što je iskazano u okviru rashoda od vrijednosnih usklađenja. Prihodi od naplaćenih potraživanja za koja je provedeno vrijednosno usklađenje ostvareni su u iznosu 1.983.109 kuna (805.996 kuna 2018. godine) i iskazani u okviru Ostalih poslovnih prihoda (Bilješka 5).

**18. Potraživanja od države i drugih institucija**

Potraživanja od države odnose se na:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Potraživanje od HZZO za naknade bolovanja | 47.534 | 78.759 |
| Potraživanja za povrat PDV | 40.516 | 14.988 |
| Potraživanja Fond | 23.798 | - |
| Potraživanja za više plaćen porez na dobit | 19.637 | - |
| **Stanje 31.prosinca** | **131.485** | **93.747** |

**19. Ostala potraživanja**

Ostala potraživanja odnose se na:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Potraživanja za kamate na oročeni depozit | 19.120 | 6.506 |
| Potraživanja za dane predujmove | 969 | 30.290 |
| Ostala potraživanja | 1.346 | 612 |
| **Stanje 31.prosinca** | **21.435** | **37.408** |

Potraživanja za kamate odnose se na obračun nedospjelih kamata po oročenom depozitu. Kamata se isplaćuje prilikom isplate depozita.

**20. Potraživanja za dane depozite i zajmove**

Potraživanja za dane depozite i zajmove odnose se na:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Jamstva | 3.500 | - |
| Oročeni depozit u Podravskoj banci d.d. | 7.500.000 | 1.500.000 |
| **Stanje 31. prosinca:** | **7.503.500** | **1.500.000** |

Oročeni depoziti iskazani u ukupnom iznosu od 1.500.000 kuna ( 2018. godine. 7.500.000 kuna) odnose se na oročenja do godinu dana. Na dan 31.12.2019. godine obračunate su kamate na oročeni depozit koje dospijevaju u 2020. godini istekom depozita.

**21. Novčana sredstva**

Novčana sredstva iskazana su u iznosu od 7.875.564 kune (2018. godine. 1.687.052 kune ), a odnose se na:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Žiro-računi kod banaka | 1.678.542 | 7.863.958 |
| Devizni računi kod banaka | 4.703 | 6.196 |
| Gotovina u blagajni | 3.807 | 5.410 |
| **Stanje 31. prosinca:** | **1.687.052** | **7.875.564** |

Novac na računu i u blagajni iskazan je u nominalnoj vrijednosti u kunama. Stanje novčanih sredstava potvrđeno je i usklađeno sa izvodima banke, odnosno blagajničkim izvještajem na dan bilance. Novčana sredstva na deviznom računu iskazana su u kunama prema srednjem tečaju HNB-a na dan 31.12.2019. godine.

**22. Plaćeni troškovi budućeg razdoblja**

Razgraničeni troškovi budućeg razdoblja u iznosu od 119.203 kune (2018. godini 62.897 kuna) odnose se na unaprijed plaćene troškove premija osiguranja.

**23. Kapital i rezerve**

Upisani temeljni kapital Društva, na dan 31. prosinca 2019. godine, iznosi 15.469.000 kuna, kako je i upisano u registar Trgovačkog suda u Osijeku, stalna služba u Slavonskom Brodu, pod brojem MBS:030141269

Struktura poslovnih udjela članova Društva na dan Bilance je:

|  |  |  |  |  |
| --- | --- | --- | --- | --- |
|  |  | **Iznos**  **u kunama** |  | **Struktura**  **%** |
| Grad Požega |  | 11.283.900 |  | 72,95 |
| Općina Kutjevo |  | 1.085.100 |  | 7,01 |
| Općina Velika |  | 676.100 |  | 4,37 |
| Grad Pleternica |  | 993.900 |  | 6,43 |
| Općina Brestovac |  | 399.100 |  | 2,58 |
| Općina Čaglin |  | 394.300 |  | 2,55 |
| Općina Kaptol |  | 332.800 |  | 2,15 |
| Općina Jakšić |  | 303.800 |  | 1,96 |
| **Ukupno:** |  | **15.469.000** |  | **100,00** |

Ostale rezerve u iznosu od 90.636 kune odnose se na neupisani kapital Stanouprave d.o.o. a evidentirane su kao početno stanje 21.11.2004. godine pripajanjem Stanouprave Tekiji d.o.o.. Prema planu podjele sve djelatnosti Stanouprave d.o.o. koje je preuzela Tekija d.o.o. pripajanjem Stanouprave, prenesene su u Komunalac Požega d.o.o. a time i navedene rezerve.

Revalorizacijske rezerve po planu podjele iznose 134.125 kuna. Pod revalorizacijskim rezervama podrazumijeva se iznos u kunama koji se prenosi iz 1993. godine s obzirom da se obvezna revalorizacija od tada nije provodila.

Društvo je u 2019. godini ostvarilo dobit poslije oporezivanja u iznosu od 1.747.922 kune i o njenoj raspodjeli odlučuje Glavna skupština.

Neto dobit iz 2018. godine raspoređena je u zadržanu dobit te zadržana dobit na dan 31.12.2019. godine iznosi 9.715.020 kuna.

**24. Obveze prema bankama i drugim financijskim institucijama**

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Obveze za financijske najmove | 1.117.992 | 575.581 |
|  |  |  |
| Kratkoročno dospijeće dugoročnih financijskih najmova | (503.827) | (575.581) |
| **Dugoročni dio obveze za financijske najmove** | **614.165** | **-** |

Društvo je 22. studenog 2017. godine, nakon provedenog otvorenog postupka javne nabave, sklopilo dva Ugovora o financijskom leasingu sa tvrtkom Impuls leasing d.o.o..

Objekt leasinga po ugovoru broj 30344 je vozilo za sakupljanje otpada Iveco Daily s kom. nadogradnjom FARID te po ugovoru broj 30343 kamion autosmećar MAN s kom. nadogradnjom FARID.

Ugovori su sklopljeni sa valutnom klauzulom u EUR, na 36 mjeseci uz fiksnu kamatnu stopu 3,15%. Ukupna vrijednost financiranja iznosi 207.182 EUR.

Budući da otplatne rate po leasing ugovorima ističu 15.12.2020. godine i 15.01.2021. godine obveze za financijske najmove prikazane su kao kratkoročno dospijeće dugoročnih financijskih najmova.

**25. Obveze za zajmove depozite i slično**

Obveze u iznosu od 10.000 kuna odnose se na obvezu za povrat primljenih jamčevina za ozbiljnost ponude. Primljena jamčevina vraćena je u 2020. godini.

**26. Obveze prema dobavljačima**

Obveze prema dobavljačima se odnose na dobavljače u zemlji i na dan 31. prosinca 2019. godine iznose 2.234.255 kuna sa valutom 2020. godine (1.296.082 kuna 2018. godine). Obveze prema dobavljačima redovito se podmiruju prema datumima dospijeća. Povećanje salda obveza prema dobavljačima posljedica je investicije u izgradnju poslovne zgrade i nadstrešnica.

**27. Obveze prema zaposlenima**

Obveze prema zaposlenima mogu se prikazati kako slijedi:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Obveze za prijevoz na posao i s posla | 37.015 | 38.775 |
| Obveze za neto plaće i nadnice | 601.670 | 650.628 |
| Ostale obveze | 2.000 | 370 |
| **Stanje 31. prosinca:** | **640.685** | **689.773** |

Iskazana obveza za neto plaću u iznosu od 650.628 kuna, odnosi se na plaću za prosinac 2019. godine, isplaćenu u siječnju 2020. godine. Iskazana obveza za prijevoz na posao i s posla u iznosu od 38.775 kuna također se odnosi na obvezu za prosinac 2019. godine i podmirena je u siječnju 2020.godine.

**28. Obveze prema državi za poreze i doprinose**

Obveze prema državi mogu se prikazati kako slijedi:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Obveze za poreze i doprinose iz i na plaću | 312.224 | 324.392 |
| Obveza za porez na dobit | - | 325.792 |
| Obveza za porez na dodanu vrijednost | - | 15.297 |
| Obveze za porez i doprinose za naknade NO | 6.852 | 5.917 |
| Ostale obveze (članarina TZ, doprinos za šume i ostalo) | 325 | 344 |
|  |  |  |
| **Stanje 31. prosinca:** | **319.401** | **671.742** |

Iskazane obveze za doprinose i porez na dohodak odnose se na obračun za mjesec prosinac 2019. godine i plaćene su u siječnju 2020. godine.

Ostale obveze prema državi odnose se na obveze prema godišnjim obračunima za 2019. godinu a plaćaju se u 2020. godini.

**29. Ostale obveze iz poslovanja**

Ostale obveze mogu se prikazati kako slijedi:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Obveze za naknade Nadzornom odboru | 11.000 | 9.500 |
| Naknada za dodjelu grobnog mjesta | 1.346 | 12.372 |
| Ostale obveze | 990 | 397 |
|  |  |  |
| **Stanje 31. prosinca:** | **13.336** | **22.269** |

Društvo , u ime Grada Požege, naplaćuje naknadu za dodjelu grobnog mjesta te prikupljena sredstva u cijelosti doznačuje Gradu Požegi.

**30. Prihodi budućeg razdoblja**

Kao prihod budućeg razdoblja iskazana je vrijednost primljenih potpora jedinica lokalne samouprave, odnosno Fonda za zaštitu okoliša, povezanih sa imovinom, koja se sukladno HSFI 14. točka 14.21 i 14.22 te HSFI 15. Točka 15.37 priznaju u prihode tijekom vijeka upotrebe imovine. Stanje i promjene prikazuju se kako slijedi:

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Stanje 01.01. | 1.862.094 | 1.452.118 |
| Primljene potpore | 64.566 | - |
| Ukidanje za obračunatu amortizaciju | (474.542) | (233.484) |
| **Stanje 31. prosinca** | **1.452.118** | **1.218.634** |

Prihodi budućeg razdoblja iskazani su u iznosu od 1.218.634 kune (1.452.118 kuna 2018. godine). Kao prihod koji umanjuje stavku prihoda budućeg razdoblja i zadovoljava kriterij priznavanja prihoda u 2019. godini iskazan je iznos od 233.484 kune (474.542 kune u 2018. godini). Navedena subvencioniranja iz prethodnih godina iskazana su kao nedospjela naplata prihoda te je na prihode tekuće godine prenesen iznos prema obračunatim stopama amortizacije za navedena ulaganja i nabavljenu opremu koja je stavljena u upotrebu. Društvo u 2019. godini nije primilo nove potpore.

**31. Primanja rukovodstva**

|  |  |  |
| --- | --- | --- |
|  | **31.12.2018.**  **kuna** | **31.12.2019.**  **kuna** |
| Bruto plaća i naknade Uprave | 330.250 | 353.701 |
| Bruto naknade NO | 208.660 | 211.787 |
| **Ukupno** | **538.910** | **564.488** |

**32. Upravljanje rizicima**

Društvo je izloženo raznim financijskim rizicima koji su povezani s valutnim, kamatnim, kreditnim i rizikom likvidnosti. Društvo prati navedene rizike i nastoji umanjiti njihov potencijalni utjecaj na financijsku stabilnost.

***Valutni rizik***

Valutni rizik je rizik da će se vrijednosti financijskih instrumenata promijeniti uslijed promjene tečaja. Najveći dio transakcija Društva odvija se u domaćoj valuti. Društvo je izloženo riziku od promjena tečaja jer ima sklopljene ugovore o financijskom leasingu s valutnom klauzulom u EUR na rok od 36 mjeseci (Bilješka 24).

***Kamatni rizik***

Kamatni rizik je mogućnost promjene vrijednosti nekog financijskog instrumenta zbog promjena kamatnih stopa na tržištu i odnosi se uglavnom na potraživanja i obveze s dospijećem iznad jedne godine.

Društvo ima ugovorenu fiksnu kamatnu stopu prema financijskim najmovima i nema drugih kredita. Društvo nije značajno izloženo riziku promjene kamatnih stopa.

***Kreditni rizik***

Kreditni rizik je rizik da jedna strana, koja sudjeluje u financijskom instrumentu, neće ispuniti svoje obveze te će time prouzročiti nastanak financijskog gubitka drugoj strani.

Financijska imovina koja može potencijalno izložiti Društvo kreditnom riziku obuhvaća potraživanja od kupaca. Postojeća potraživanja kontinuirano se prate nadzorom naplate potraživanja te prema potrebi, poduzimanjem mjera prisilne naplate. U slučaju neizvjesnosti ili nemogućnosti naplate provode se vrijednosna usklađenja. Potraživanja od kupaca odnose se na veći broj kupaca, raspoređenih na području Požeško slavonske županije. Društvo nema značajnije koncentracije kreditnog rizika.

***Rizik likvidnosti***

Rizik likvidnosti je rizik suočavanja društva s teškoćama u pribavljanju sredstava za podmirenje obveza po financijskim instrumentima.

Društvo redovno prati i upravlja likvidnošću održavajući odgovarajuće pričuve sredstava, neprekidnim praćenjem predviđenih i stvarnih novčanih tijekova.

***Tržišni rizik***

Sve cijene izražene su u kunama i pod nadzorom su osnivača (jedinica lokalne samouprave) tako da je tvrtka izložena cjenovnom riziku kao posljedici proteka dužeg vremenskog razdoblja do ishođenja novih cijena.

**33. Izjava o usklađenosti**

Financijski izvještaji Društva pripremljeni su u skladu sa Zakonom o računovodstvu (NN 78/15, 134/15, 120/16 i 116/18) i Hrvatskim standardima financijskog izvještavanja, koje je objavio Odbor za standarde financijskog izvještavanja (NN 86/15) te u skladu s Pravilnikom o strukturi i sadržaju godišnjih financijskih izvještaja (NN 95/16).

**34. Politika zaštite okoliša**

Politika zaštite okoliša u Društvu je da djelatnici stalno budu svjesni brige za okoliš i da osiguraju stalan doprinos njegovoj zaštiti i unapređenju, kao i radne okoline u kojoj rade.

**35. Troškovi mirovinskih naknada**

Društvo nema definirane planove za svoje zaposlene ili rukovoditelje za isplatu primanja nakon odlaska u mirovinu. Sukladno tomu, Društvo nema nikakve nepodmirene obveze prama svojim postojećim i bivšim zaposlenicima temeljem isplata nakon odlaska u mirovinu.

Društvo svojim zaposlenima isplaćuje otpremnine i jubilarne nagrade sukladno Kolektivnom ugovoru.

**36. Događaji nakon datuma bilance**

U ožujku 2020. godine, zbog proglašene pandemije virusa Covid-19, u Hrvatskoj i u svijetu uvedene su mnoge mjere ograničenja kretanja ljudi i roba u cilju suzbijanja pandemije, a koje značajno utječu na hrvatsko i svjetsko gospodarstvo, odnosno uzrokuju značajan pad gospodarskih aktivnosti. Navedeni pad gospodarskih aktivnosti ima utjecaj i na poslovanje Društva.

Trenutno nije moguće pouzdano utvrditi trajanje i učinak navedenih mejra i pada gospodarskih aktivnosti, niti utjecaj koji će imati na poslovanje Društva.

Uprava Društva smatra da navedeno neće ugroziti princip neograničenosti poslovanja Društva.

**37. Odobrenje financijskih izvještaja**

Ove financijske izvještaje usvojila je Uprava društva i odobrila njihovo izdavanje dana 19. travnja 2020. godine.

Potpisano za i u ime Društva:

Direktor

Josip Vitez

\_\_\_\_\_\_\_\_\_\_\_\_\_\_\_\_\_\_\_\_\_